ΑΠΟΦΑΣΕΙΣ
Αριθμ. 20241091
Αντικατάσταση της υπ’ αρ. 20196905/11.10.2019
(Β’ 3917) απόφασης Συγκλήτου που αφορά στον
Κανονισμό Μεταπτυχιακών Σπουδών του Προγράμματος Μεταπτυχιακών Σπουδών (ΠΜΣ)
του Τμήματος Οικονομικής Επιστήμης της Σχολής Οικονομικών, Επιχειρηματικών και Διεθνών
Σπουδών του Πανεπιστημίου Πειραιώς, με τίτλο «Οικονομική της Εκπαίδευσης και Διαχείρι-
ση Εκπαιδευτικών Μονάδων» (Master - M.Sc. in
Economics of Education and Management of
Educational Organizations) (Β’ 3047/2020), όπως
τροποποιήθηκε και ισχύει.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις των άρθρων 3, 16, 63, 79 έως 89, 455
του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141).
2. Τις διατάξεις του ν. 3374/2005 (Α’ 189)  «Διασφάλιση της ποιότητας στην ανώτατη εκπαίδευση. Σύστημα
μεταφοράς και συσσώρευσης πιστωτικών μονάδων Παράρτημα διπλώματος» και ιδίως τα άρθρα 14 και 15
και της υπό στοιχεία Φ5/89656/Β3/13.08.07 (Β’ 1466)
υπουργικής απόφασης.
3. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υπουργείου Παιδείας και Θρησκευμάτων.
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ 1121) με θητεία έως 31.08.2026.
5. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβαση
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς
αναπλήρωσης Πρύτανη» (Β’ 6241).
6. Την υπ’ αρ. 20240738/19.02.2024 (ΑΔΑ: 95ΑΡ469Β7ΤΖΗ7) πράξη του Πρύτανη περί 2ης ανασυγκρότησης
Συγκλήτου Πανεπιστημίου Πειραιώς ακαδ. έτους 20232024.
7. Την υπ’ αρ. 20196905/11.10.2019 (Β’ 3917) απόφαση Συγκλήτου που αφορά στην αντικατάσταση του
Κανονισμού Μεταπτυχιακών Σπουδών, του Τμήματος
Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του Πανεπιστη-
μίου Πειραιώς, όπως τροποποιήθηκε με τις υπ’  αρ.
20204752/20.07.2020 (Β’ 3047), 20213640/01.06.2021
(Β’ 2483) και 20215336/27.07.2021 (Β’ 3831) αποφάσεις
Συγκλήτου.
8. Την από 30.11.2023 απόφαση της Συνέλευσης του
Τμήματος Οικονομικής Επιστήμης (συνεδρία 6η).
9. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(συνεδρία 35η).
10. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρία 6η).
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
Την αντικατάσταση της υπ’ αρ. 20196905/11.10.2019
(Β’ 3917) απόφασης της Συγκλήτου που αφορά στον Κανονισμό Μεταπτυχιακών Σπουδών του Προγράμματος
Μεταπτυχιακών Σπουδών (ΠΜΣ) του Τμήματος Οικονομικής Επιστήμης της Σχολής Οικονομικών, Επιχειρηματι-
κών και Διεθνών Σπουδών του Πανεπιστημίου Πειραιώς,
με τίτλο «Οικονομική της Εκπαίδευσης και Διαχείριση Εκπαιδευτικών Μονάδων» (MSc in Economics of Education
and Management of Educational Organizations) ως ακολούθως:
Άρθρο 1
Γενικές Διατάξεις
Το Τμήμα Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του
Πανεπιστημίου Πειραιώς οργανώνει και λειτουργεί Πρόγραμμα Μεταπτυχιακών Σπουδών (ΠΜΣ) με τίτλο «Οικο-
νομική της Εκπαίδευσης και Διαχείριση Εκπαιδευτικών
Μονάδων» σύμφωνα με τις διατάξεις του κανονισμού
αυτού και τις διατάξεις του ν. 4957/2022 (Α’ 141).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1756
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (Π.Μ.Σ.) «Οικονομική της Εκπαίδευσης και Διαχείριση Εκπαιδευτικών
Μονάδων», έχει ως αντικείμενο, τη μελέτη και την έρευνα
των οικονομικών πτυχών της εκπαιδευτικής διαδικασίας
με έμφαση στο ρόλο του ανθρώπινου κεφαλαίου στο
σύγχρονο περιβάλλον, την έννοια της ηγεσίας σε εκπαιδευτικό πλαίσιο, την οικονομική διαχείριση εκπαιδευτι-
κών μονάδων και την μελέτη και το σχεδιασμό αποτελεσματικών εκπαιδευτικών πολιτικών και προγραμμάτων
σε εθνικό και ευρωπαϊκό πλαίσιο.
Σκοπός του Π.Μ.Σ. είναι:
- Να είναι σε θέση να ασκήσουν αποτελεσματικά τη
Διοίκηση Εκπαιδευτικών Μονάδων και Οργανισμών.
- Να είναι ικανοί να αναπτυχθούν σε θέσεις στελεχών
διοίκησης σε τομείς εκπαίδευσης τόσο στο δημόσιο όσο
και στον ιδιωτικό τομέα στην Ελλάδα και στην ευρώπη.
- Να μπορούν να στελεχώσουν θέσεις σε Εκπαιδευτικές Μονάδες και Οργανισμούς με αντικείμενο την αξιο-
λόγηση των σχεδιαζόμενων εκπαιδευτικών πολιτικών.
- Να είναι ικανοί να προσφέρουν υπηρεσίες στη μαθησιακή διαδικασία που λαμβάνει χώρα τόσο σε περι-
βάλλοντα τυπικής εκπαίδευσης (Πρωτοβάθμια, Δευτεροβάθμια και Τριτοβάθμια).
Άρθρο 3
Μεταπτυχιακοί Τίτλοι
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στην «Οικονομική της Εκπαίδευσης και Δι-
αχείριση Εκπαιδευτικών Μονάδων (MSc in Economics
of Education and Management of Educational
Organizations)».
Άρθρο 4
Δομή και Όργανα του ΠΜΣ
1. Αρμόδια όργανα για την ίδρυση, οργάνωση και λειτουργία των Π.Μ.Σ. σύμφωνα με τον ν. 4957/2022 είναι:
α) η Σύγκλητος του Ιδρύματος,
β) η Συνέλευση του Τμήματος,
γ) η Συντονιστική Επιτροπή (Σ.Ε.) του Π.Μ.Σ.,
δ) ο Διευθυντής του Π.Μ.Σ.
2. Οι αρμοδιότητες των οργάνων των Π.Μ.Σ. είναι οι
εξής:
α) Η Σύγκλητος είναι το αρμόδιο όργανο για τα θέματα
ακαδημαϊκού, διοικητικού, οργανωτικού χαρακτήρα των
Π.Μ.Σ.. Η Σύγκλητος έχει τις ακόλουθες αρμοδιότητες
σχετικά με το Π.Μ.Σ. και όσες άλλες προβλέπονται από
τον εσωτερικό κανονισμό λειτουργίας του ιδρύματος,
εφόσον αυτές δεν έχουν ανατεθεί από τον νόμο ειδικώς
σε άλλα όργανα του ιδρύματος:
1. Εγκρίνει την ίδρυση ή την τροποποίηση της Απόφασης Ίδρυσης του Προγράμματος Μεταπτυχιακών
Σπουδών (Π.Μ.Σ.), καθώς και το περιεχόμενο του προγράμματος,
2. εγκρίνει ή τροποποιεί τον εσωτερικό κανονισμό λειτουργίας του Π.Μ.Σ.,
3. εγκρίνει την παράταση της χρονικής διάρκειας της
λειτουργίας του Π.Μ.Σ.,
4. εγκρίνει τη σύναψη συνεργασιών με ιδρύματα της
ημεδαπής ή αλλοδαπής ή ερευνητικά κέντρα - ινστιτούτα και τεχνολογικούς φορείς του άρθρου 13Α του
ν. 4310/2014 (Α’ 258) για την οργάνωση διιδρυματικών
προγραμμάτων σπουδών, δεύτερου κύκλου, καθώς και
τα πρωτόκολλα για ακαδημαϊκή ή ερευνητική συνεργασία με φορείς της ημεδαπής ή αλλοδαπής,
5. αποφασίζει την κατάργηση του Π.Μ.Σ.
β) Η Συνέλευση του Τμήματος είναι αρμόδια για την
οργάνωση, διοίκηση και διαχείριση του Π.Μ.Σ. και ιδίως:
1. Εισηγείται προς τη Σύγκλητο την έγκριση ή την τροποποίηση της απόφασης ίδρυσης του Π.Μ.Σ., καθώς και
την παράταση της διάρκειας του Π.Μ.Σ.,
2. ορίζει τα μέλη της/των Σ.Ε. του/των Π.Μ.Σ. του Τμήματος,
3. αναθέτει το διδακτικό έργο στους διδάσκοντες του
Π.Μ.Σ.,
4. συγκροτεί Επιτροπή για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
5. συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6. διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7. εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8. ασκεί κάθε άλλη αρμοδιότητα που προβλέπεται από
τις διατάξεις του ισχύοντος Κανονισμού.
Με απόφαση της Συνέλευσης του Τμήματος οι αρμοδιότητες των περ. 4. και 5. δύναται να μεταβιβάζονται στη
Σ.Ε. του Π.Μ.Σ. Επίσης, δύναται να μεταβιβάζονται προς
τη ΣΕ συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων.
γ) Η Σ.Ε. αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού
(Δ.Ε.Π.) του Τμήματος, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν διδακτικό
έργο στο Π.Μ.Σ. Τα μέλη της Σ.Ε. καθορίζονται από τη
Συνέλευση του Τμήματος για διετή θητεία, παράλληλα με
τη θητεία του Διευθυντή. Τα μέλη της Σ.Ε. δεν δικαιούνται
αμοιβής ή οιασδήποτε αποζημίωσης για την εκτέλεση
των αρμοδιοτήτων που τους ανατίθενται και σχετίζεται
με την εκτέλεση των καθηκόντων τους.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
1. Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του και εισηγείται την έγκρισή του προς την Επιτροπή Ερευνών του Ειδικού Λογα-
ριασμού Κονδυλίων Έρευνας (Ε.Λ.Κ.Ε.),
2. καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3. εγκρίνει τη διενέργεια δαπανών του Π.Μ.Σ.,
4. εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό Λειτουργίας του,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
5. εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6. εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
7. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8. εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών,
9. ασκεί κάθε άλλη αρμοδιότητα που προβλέπεται από
τις διατάξεις του παρόντος Κανονισμού
δ) Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό. Ο Διευθυντής
του Π.Μ.Σ., δεν δικαιούται αμοιβής ή οιασδήποτε αποζημίωσης για την εκτέλεση των καθηκόντων του στο
πλαίσιο των αρμοδιοτήτων που του ανατίθενται ως Διευθυντής του ΠΜΣ.
Ο Διευθυντής του Π.Μ.Σ. έχει τις ακόλουθες αρμοδιότητες:
1. Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2. εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
3. εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5. παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού του
ΠΜΣ, την υλοποίηση των αποφάσεων των οργάνων του
ΠΜΣ, και την τήρηση του προϋπολογισμού του ΠΜΣ,
6. ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Με απόφαση της Επιτροπής Ερευνών δύναται να
ορίζεται αναπληρωτής Επιστημονικός Υπεύθυνος του
έργου/προγράμματος, εφόσον αυτό κρίνεται αναγκαίο,
κατόπιν απόφασης της Συνέλευσης.
Τη διοικητική και γραμματειακή υποστήριξη του ΠΜΣ
αναλαμβάνει η Γραμματεία Τμήματος Οικονομικής Επιστήμης. Εκτός από τη Γραμματεία του Τμήματος που
επιμελείται διαφόρων θεμάτων λειτουργίας του μεταπτυχιακού προγράμματος (εγγραφές, τήρηση φακέλων
φοιτητών, χορήγηση πιστοποιητικών, πτυχίων κ.τ.λ.),
προβλέπεται και η υποστήριξη του ΠΜΣ από εξωτερικούς συνεργάτες.
Οι διοικητικοί υπάλληλοι που υποστηρίζουν τα ΠΜΣ
εκτός ωρών εργασίας τους στο Πανεπιστήμιο, καθώς
και αυτοί στους οποίους έχει ανατεθεί έργο σχετικά με
τα ΠΜΣ, δύνανται να αμείβονται για τις υπηρεσίες που
παρέχουν.
Άρθρο 5
Κατηγορίες εισακτέων
Στο ΠΜΣ γίνονται δεκτοί κάτοχοι τίτλου πρώτου κύκλου σπουδών Α.Ε.Ι. της ημεδαπής ή ομοταγών ιδρυμά-
των της αλλοδαπής καθώς και απόφοιτοι των πρώην Τ.Ε.Ι.
Στην περίπτωση που ο υποψήφιος είναι τελειόφοιτος
ιδρύματος της ημεδαπής, προκειμένου να γίνει δεκτός
στο ΠΜΣ, υποχρεούται με το πέρας της εξεταστικής περιόδου του Σεπτεμβρίου να έχει ολοκληρώσει επιτυχώς τις
σπουδές του και να προσκομίσει βεβαίωση περάτωσης
σπουδών στη Γραμματεία του Τμήματος.
Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. και
διοικητικών υπαλλήλων του ιδρύματος, που πληρούν
τις προϋποθέσεις της προηγούμενης παραγράφου,
μπορούν μετά από αίτησή τους να γίνουν δεκτοί ως
υπεράριθμοι, και μόνο ένας κατ’ έτος, σύμφωνα με τον
Εσωτερικό Κανονισμό του ιδρύματος.
Άρθρο 6
Κριτήρια και Διαδικασία Επιλογής
Υποψηφίων για τα ΠΜΣ
Η επιλογή των εισακτέων στα ΠΜΣ γίνεται σύμφωνα με
τις διατάξεις και τις ρυθμίσεις του παρόντος Κανονισμού
Μεταπτυχιακών Σπουδών.
Με απόφαση της Συνέλευσης, δημοσιεύεται και αναρτάται στην ιστοσελίδα του Τμήματος και του Ιδρύματος
προκήρυξη για την εισαγωγή μεταπτυχιακών φοιτητών
στο ΠΜΣ. Στην προκήρυξη αναγράφονται όλες τις σχετικές λεπτομέρειες (ημερομηνίες και τόπος κατάθεσης
της αίτησης, απαραίτητα δικαιολογητικά που πρέπει
να τη συνοδεύουν, κ.ά.). Οι σχετικές αιτήσεις μαζί με τα
απαραίτητα δικαιολογητικά υποβάλλονται ηλεκτρονικά
ή κατατίθενται στην Γραμματεία του Τμήματος, σε προθεσμία που ορίζεται κατά την προκήρυξη και δύναται να
παραταθεί με απόφαση της Συνέλευσης του Τμήματος.
Τα απαιτούμενα δικαιολογητικά που υποβάλλονται
από κάθε υποψήφιο είναι τα εξής:
1. Αίτηση υποψηφιότητας.
2. Αντίγραφο πτυχίου ή βεβαίωση περάτωσης σπουδών.
3. Πιστοποιητικό αναλυτικής βαθμολογίας, στο οποίο
αναγράφεται και ο βαθμός πτυχίου.
4. Δύο συστατικές επιστολές από μέλη ΔΕΠ ΑΕΙ ή/
και από εργοδότη. Οι συστατικές επιστολές μπορεί να
υποβληθούν σε ειδικό έντυπο του Προγράμματος ή με
ξεχωριστή συστατική επιστολή έντυπη ή ηλεκτρονική
από τον υποψήφιο στη Γραμματεία του Τμήματος ή να
αποσταλούν απευθείας ηλεκτρονικά.
5. Αποδεικτικό καλής γνώσης της αγγλικής ή άλλης
ξένης γλώσσας (επιπέδου Β2), όπως αυτή βεβαιώνεται
βάσει των αποδεκτών από τον ΑΣΕΠ πιστοποιητικών
γλωσσομάθειας, ή του πτυχίου σπουδών ή μεταπτυχιακού ή διδακτορικού διπλώματος Πανεπιστημίου της
αλλοδαπής.
6. Ευκρινές φωτοαντίγραφο δύο όψεων της αστυνομικής ταυτότητας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
7. Μια πρόσφατη φωτογραφία τύπου αστυνομικής
ταυτότητας.
8. Υπεύθυνη Δήλωση (μέσω της υπηρεσίας https://
www.gov.gr ή με βεβαίωση του γνήσιου της υπογραφής)
όπου θα δηλώνεται από τον υποψήφιο ότι τα δικαιολογητικά που υποβάλλονται και κατατίθενται στο φάκελό
του είναι αληθή.
Η Συνέλευση του Τμήματος με απόφασή της δύναται
να ορίσει πρόσθετο/α δικαιολογητικό/α. Η ακριβής διαδικασία περιγράφεται στην προκήρυξη.
Οι υποψήφιοι που είναι κάτοχοι τίτλου σπουδών
πρώτου κύκλου από ιδρύματα της αλλοδαπής πρέπει
να προσκομίσουν τον τίτλο σπουδών ώστε να γίνει έλεγχος εάν το ίδρυμα της αλλοδαπής περιλαμβάνεται στο
Εθνικό Μητρώο αναγνωρισμένων ιδρυμάτων της αλλοδαπής, καθώς και στο Εθνικό Μητρώο τύπων τίτλων
σπουδών αναγνωρισμένων ιδρυμάτων της αλλοδαπής.
Τίτλοι σπουδών της αλλοδαπής υποβάλλονται και γίνονται αποδεκτοί σύμφωνα με τις κείμενες διατάξεις.
Σημειώνεται ότι αν ως τόπος σπουδών ή μέρος αυτών
βεβαιώνεται η ελληνική επικράτεια, ο τίτλος σπουδών
δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.
Σε περίπτωση μη κατοχής πτυχίου ξένης γλώσσας επιπέδου Β2, η επάρκεια γνώσης της ξένης γλώσσας μπο-
ρεί να διαπιστωθεί από Τριμελή Επιτροπή Εξέτασης που
ορίζεται με απόφαση της Συνέλευσης σε εύλογο χρόνο.
Η Γραμματεία του Τμήματος ελέγχει τα δικαιολογητικά
που καταθέτει ο υποψήφιος, πρωτοκολλεί την αίτηση
και την προωθεί στην Επιτροπή Επιλογής Υποψηφίων.
Η επιλογή των εισακτέων πραγματοποιείται από επιτροπή μελών ΔΕΠ (Επιτροπή Επιλογής), που συγκροτεί-
ται με απόφαση της Συνέλευσης.
Τα κριτήρια επιλογής καθώς και οι λεπτομέρειες εφαρμογής των κριτηρίων αυτών (μόρια, συντελεστές κ.λπ.)
γίνονται γνωστά στους υποψηφίους με την προκήρυξη
του ΠΜΣ και είναι ενδεικτικά τα ακόλουθα:
1. Βαθμό(οί) πτυχίου(ων) (σε ποσοστό 40%)
2. Συνέντευξη (σε ποσοστό 20%)
3. Συστατικές επιστολές
4. Κατοχή μεταπτυχιακού τίτλου σπουδών (σε ποσοστό 15%)
5. Κατοχή δεύτερου πτυχίου Α’ κύκλου σπουδών (σε
ποσοστό 5%)
6. Είδος και εύρος εργασιακής ή/και ερευνητικής εμπειρίας (σε ποσοστό 20%)
7. Γνώση ξένης γλώσσας ή ξένων γλωσσών
8. Συνάφεια του Τμήματος προέλευσης με το ΠΜΣ
Η διαδικασία επιλογής διενεργείται από την Επιτροπή
Επιλογής, η οποία:
α) Καταρτίζει τον κατάλογο όσων έχουν υποβάλει αίτηση.
β) Απορρίπτει τους υποψηφίους που δεν πληρούν τα
κριτήρια επιλογής.
γ) Καλεί σε συνέντευξη όλους τους υποψηφίους που
πληρούν τα τυπικά κριτήρια για την ένταξή τους στο
ΠΜΣ. Η συνέντευξη γίνεται από τα μέλη της Επιτροπής
Επιλογής.
δ) Οργανώνει τυχόν εσωτερικές εξετάσεις για τους
υποψηφίους που θα κριθεί απαραίτητο.
ε) Ιεραρχεί βαθμολογικά τους υποψηφίους και υποβάλλει την πρότασή της για την τελική έγκριση στη Συ-
νέλευση.
Σε περίπτωση ισοβαθμίας και εφόσον έχει συμπληρωθεί ο μέγιστος αριθμός φοιτητών, με απόφαση της
Συνέλευσης εγγράφονται όλοι οι ισοβαθμούντες ως
υπεράριθμοι.
Ο τελικός πίνακας επιτυχόντων επικυρώνεται από την
Συνέλευση του Τμήματος.
Η εγγραφή των υποψηφίων στο πρόγραμμα ολοκληρώνεται με την υποβολή στη Γραμματεία όλων των απαι-
τούμενων δικαιολογητικών.
Σε περίπτωση μη εγγραφής ενός ή περισσοτέρων φοιτητών, θα κληθούν αν υπάρχουν, οι επιλαχόντες, με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
Άρθρο 7
Διάρκεια Σπουδών - Όροι Φοίτησης
Η χρονική διάρκεια σπουδών για την απονομή του Διπλώματος Μεταπτυχιακών Σπουδών (Δ.Μ.Σ.) ορίζεται σε
τρία (3) εξάμηνα και στην περίπτωση μερικής φοίτησης
σε πέντε (5) ακαδημαϊκά εξάμηνα, στα οποία περιλαμβάνεται και ο χρόνος εκπόνησης διπλωματικής εργασίας.
Ο ανώτατος επιτρεπόμενος χρόνος ολοκλήρωσης των
σπουδών, ορίζεται στα τέσσερα (4) ακαδημαϊκά εξάμηνα
για την περίπτωση πλήρους φοίτησης και σε έξι (6) εξάμηνα για την περίπτωση μερικής φοίτησης.
Εξαίρεση για την παράταση του τυπικά ανώτατου αυτού χρονικού ορίου μπορεί να γίνει από τη Συνέλευση
μόνο για σοβαρούς λόγους. Μετά τη λήξη της γενικά
προβλεπόμενης παράτασης από τον Κανονισμό Σπουδών, ο φοιτητής διαγράφεται από το πρόγραμμα.
Σε εξαιρετικές περιπτώσεις μπορεί να δοθεί αναστολή
φοίτησης, μετά από αίτηση του φοιτητή, μέχρι δύο (2)
εξάμηνα με απόφαση της Συνέλευσης του Τμήματος.
Στην περίπτωση αυτή, η φοίτηση παρατείνεται για όσα
ακαδημαϊκά εξάμηνα διήρκεσε η αναστολή. Η συνέχιση
της φοίτησης πραγματοποιείται με βάση το πρόγραμμα
σπουδών, όπως αυτό ισχύει κατά το χρόνο επανέναρξης
των σπουδών και όχι κατά το χρόνο της αρχικής εγγραφής. Η Συνέλευση του Τμήματος δύναται, με ειδικά αιτι-
ολογημένη απόφασή της, να διευθετήσει οποιοδήποτε
ζήτημα ανακύψει από την αναστολή φοίτησης.
Άρθρο 8
Τέλη φοίτησης - Υποτροφίες
Τέλη φοίτησης
Για τη φοίτησή τους στο ΠΜΣ οι μεταπτυχιακοί φοιτητές που δεν εμπίπτουν στο άρθρο 86 του ν. 4957/2022
καταβάλλουν τέλη φοίτησης που ανέρχονται στο ποσό
των 1.166 € ανά εξάμηνο. Η καταβολή του τέλους γίνεται
στην αρχή κάθε εξαμήνου.
Οι μεταπτυχιακοί φοιτητές υποχρεούνται μετά την ειδοποίηση αποδοχής τους στο μεταπτυχιακό πρόγραμμα
να καταβάλουν το ποσό των 500 ευρώ ως τέλος προεγγραφής για κατοχύρωση της θέσης που τους έχει προ-
σφερθεί και το υπόλοιπο ποσό της πρώτης δόσης πρέπει
να καταβληθεί δύο (2) εβδομάδες πριν από την έναρξη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
των μαθημάτων. Σε περίπτωση μη παρακολούθησης του
ΠΜΣ η προκαταβολή δεν επιστρέφεται.
Εγγεγραμμένοι φοιτητές Προγράμματος Μεταπτυχιακών Σπουδών (Π.Μ.Σ.) -οι οποίοι δεν είναι πολίτες τρίτων
χωρών- δύνανται να απαλλάσσονται από τα τέλη φοίτησης του Π.Μ.Σ., εφόσον πληρούν τις προϋποθέσεις σύμ-
φωνα με τις διατάξεις του άρθρου 86 του ν. 4957/2022
και τις ισχύουσες νομοθετικές ρυθμίσεις. Η υποβολή των
αιτήσεων για τη δωρεάν φοίτηση ανά Π.Μ.Σ. πραγματοποιείται μετά την ολοκλήρωση της διαδικασίας εισδοχής
των φοιτητών στο Π.Μ.Σ.
Μετά την εξέταση των αιτήσεων για απαλλαγή από
τα τέλη φοίτησης, τα αποτελέσματα εγκρίνονται από τη
Συνέλευση του Τμήματος. Η απαλλαγή αυτή παρέχεται
αποκλειστικά για τη φοίτηση σε ένα (1) ΠΜΣ που οργανώνεται από Α.Ε.Ι της ημεδαπής.
Στην περίπτωση αποχώρησης ή διαγραφής του μεταπτυχιακού φοιτητή από το πρόγραμμα δεν επιστρέ-
φονται τα καταβληθέντα δίδακτρα. Σε περίπτωση μη
εξόφλησης του τέλους φοίτησης δεν θα χορηγείται βεβαίωση περάτωσης σπουδών.
Οι υποψήφιοι που γίνονται δεκτοί υπό αίρεση (εκκρεμεί πιστοποιητικό περάτωσης σπουδών, αποδεικτικό ξέ-
νης γλώσσας κ.α.) καταβάλουν το τέλος προεγγραφής
και σε περίπτωση μη προσκόμισης των ανωτέρω δικαιολογητικών, το τέλος προεγγραφής δεν επιστρέφεται.
Τυχόν αναπροσαρμογή του ύψους των διδάκτρων
μπορεί να γίνει μόνο για νέο Κύκλο Σπουδών με απόφαση της Συνέλευσης του Τμήματος, κατόπιν εισήγησης
της Σ.Ε., και υπόκειται στην έγκριση της Συγκλήτου, κατά
τις κείμενες διατάξεις.
Υποτροφίες
Με απόφαση των αρμοδίων οργάνων του ΠΜΣ χορηγούνται υποτροφίες αριστείας, στο πρώτο και δεύτερο
ακαδημαϊκό εξάμηνο με ακαδημαϊκά κριτήρια. Το ύψος
των υποτροφιών θα καθορίζεται σε κάθε ακαδημαϊκό
έτος από την ΣΕ ανάλογα με τα έσοδα του προγράμματος.
Άρθρο 9
Δομή Προγράμματος Σπουδών Πρόγραμμα Μαθημάτων
Το Π.Μ.Σ. ξεκινά το χειμερινό ή το εαρινό εξάμηνο
εκάστου ακαδημαϊκού έτους.
Για την απόκτηση ΔΜΣ απαιτούνται συνολικά ενενήντα
(90) πιστωτικές μονάδες (ECTS).
Κατά τη διάρκεια των σπουδών, οι μεταπτυχιακοί
φοιτητές υποχρεούνται σε παρακολούθηση και επιτυχή
εξέταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, καθώς
και σε εκπόνηση μεταπτυχιακής διπλωματικής εργασίας.
Η διδασκαλία των μαθημάτων γίνεται είτε δια ζώσης,
είτε εξ αποστάσεως είτε με μεικτό σύστημα, δια ζώσης
και με μέσα εξ αποστάσεως (Βlended Learning). Η οργάνωση της εκπαιδευτικής διαδικασίας με μεθόδους εξ
αποστάσεως εκπαίδευσης εξασφαλίζει την προσβασιμότητα των ατόμων με αναπηρία και ειδικές εκπαιδευ-
τικές ανάγκες. Το ίδρυμα τηρεί ηλεκτρονική πλατφόρμα
προσβάσιμη και σε άτομα με αναπηρία, μέσω της οποίας
παρέχονται υπηρεσίες ασύγχρονης εξ αποστάσεως εκπαίδευσης για όλα τα ΠΜΣ. Ο τρόπος διδασκαλίας θα
αποφασίζεται κάθε ακαδημαϊκό έτος από τη Συνέλευση
του Τμήματος.
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση και διεξάγονται στην ελ-
ληνική γλώσσα ή/και αγγλική γλώσσα και είναι διάρκειας
10 εβδομάδων και 30 ωρών. Ο χρόνος διδασκαλίας των
μαθημάτων ορίζεται από τη Συντονιστική Επιτροπή και
ανακοινώνεται με το ωρολόγιο πρόγραμμα.
Το πρώτο και δεύτερο εξάμηνο σπουδών του ΠΜΣ
αποτελείται από υποχρεωτικά και επιλογής μαθήματα.
Το τρίτο εξάμηνο σπουδών εστιάζει κυρίως στην ερευνητική διάσταση του αντικειμένου της εκπαίδευσης. Αυτό
τεκμηριώνεται είτε με την εκπόνηση της διπλωματικής
εργασίας είτε με την παρακολούθηση δύο μαθημάτων
επιλογής τα οποία πέρα των γνώσεων και δεξιοτήτων
που παρέχουν στους φοιτητές σε νέα γνωστικά αντικείμενα, τους παρέχουν και γνώσεις αναφορικά με τη
διενέργεια έρευνας στο βαθμό που τα εν λόγω μαθήματα συνδυάζουν τη διδασκαλία με την έρευνα και έχουν
αυξημένο φόρτο εργασίας (ECTS).
Οι μεταπτυχιακοί φοιτητές που θα ακολουθήσουν
το πρόγραμμα μερικής φοίτησης θα υποχρεούνται να
παρακολουθήσουν και εξεταστούν επιτυχώς στα υποχρεωτικά μαθήματα τον πρώτο χρόνο (1ο-2ο εξάμηνο)
σπουδών και στα μαθήματα επιλογής τον δεύτερο χρόνο
(3ο-4ο εξάμηνο) σπουδών και στο πέμπτο (5) εξάμηνο
την συγγραφή της διπλωματικής εργασίας ή δύο (2) μαθήματα επιλογής.
Οι φοιτητές δύναται να παρακολουθήσουν επιπλέον
μαθήματα επιλογής πέρα από τα δύο επιλεγόμενα μαθήματα ανά εξάμηνο που συνυπολογίζονται για να υπάρ-
χουν οι τυπικές προϋποθέσεις για τη λήψη του πτυχίου.
Η δυνατότητα αυτή θα παρέχεται και στα τρία εξάμηνα
σπουδών και θα πρέπει να έχει επιτυχή εξέταση. Τα επιπλέον μαθήματα επιλογής θα εμφανίζονται στα πιστο-
ποιητικά και στο παράρτημα διπλώματος ως μάθημα που
δεν λαμβάνεται υπόψη στο γενικό βαθμό του πτυχίου,
ούτε αποτελεί προϋπόθεση για την απόκτησή του και οι
μονάδες ECTS του μαθήματος δεν θα προσμετρώνται στο
σύνολο. Η παροχή αυτή δίνει το δικαίωμα στους φοιτητές
να διευρύνουν τις γνώσεις τους σε περισσότερα γνωστικά
αντικείμενα. Για να προσφερθεί ένα μάθημα επιλογής του
ΠΜΣ απαραίτητη προϋπόθεση είναι η εκδήλωση ενδιαφέροντος παρακολούθησης του από πέντε (5) τουλάχιστον
μεταπτυχιακούς φοιτητές. Ο εν λόγω αριθμός δύναται να
τροποποιηθεί με απόφαση της Συνέλευσης.
Με την ολοκλήρωση του μεταπτυχιακού προγράμματος οι φοιτητές θα είναι ικανοί να κατανοούν:
- Τον ρόλο της εκπαίδευσης στο κοινωνικο-οικονομικό
γίγνεσθαι
- τη σημασία του ρόλου της διοίκησης στην αποτελεσματική λειτουργία της εκπαιδευτικής μονάδας
- τη σημασία του ρόλου της δημόσιας και ιδιωτικής
χρηματοδότησης στην αποτελεσματική λειτουργία της
εκπαιδευτικής μονάδας
- τους παράγοντες που εμποδίζουν την ισότιμη πρόσβαση των ατόμων στο εκπαιδευτικό σύστημα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
- το ρόλο της εκπαιδευτικής διαδικασίας στη διαμόρφωση του ανθρώπινου κεφαλαίου του ατόμου
- το ρόλο της εκπαιδευτικής διαδικασίας στην κοινωνικο-οικονομική ανάπτυξη της χώρας
- το ρόλο της εκπαίδευσης στη μείωση των κοινωνικο-οικονομικών ανισοτήτων και στη δημιουργία ίσων
ευκαιριών
- τη σχέση εκπαίδευσης και διαγενεακής κινητικότητας
- το ρόλο της εκπαίδευσης στην αγορά εργασίας
Με την ολοκλήρωση του ΠΜΣ οι φοιτητές έχουν διαμορφώσει προσόντα για να:
- Ασκούν αποτελεσματική διοίκηση εκπαιδευτικών
μονάδων
- διαχειρίζονται με άριστο τρόπο τις κρίσεις στη διαδικασία της εκπαιδευτικής διαδικασίας
- αναλύουν χρηματοοικονομικά δεδομένα λειτουργίας
των χρηματοοικονομικών μονάδων
- λαμβάνουν επενδυτικές αποφάσεις αναφορικά με το
μέλλον των εκπαιδευτικών μονάδων
- καταρτούν επιχειρηματικά σχέδια (Βusiness plan)
λειτουργίας εκπαιδευτικών μονάδων
- σχεδιάζουν και να αξιολογούν εκπαιδευτικά προγράμματα
- σχεδιάζουν και να αξιολογούν εκπαιδευτικές πολιτικές
- χρησιμοποιούν τις νέες τεχνολογίες στην εκπαιδευτική διαδικασία
- σχεδιάζουν, να αναπτύσσουν και να υλοποιούν έρευνα σε θέματα που άπτονται του χώρου της εκπαίδευσης
Το πρόγραμμα των μαθημάτων διαμορφώνεται ως
εξής:
ΜΑΘΗΜΑΤΑ Α’ ΕΞΑΜΗΝΟΥ
Υ/Ε
Πιστωτικές
Μονάδες
Διοίκηση Εκπαιδευτικών Μονάδων
Υ
Οικονομία, Επιχειρήσεις και Θεσμοί
Υ
Οικονομικά της Εκπαίδευσης
Υ
Μάθημα Επιλογής
Ε
Μάθημα Επιλογής
Ε
Σύνολο Πιστωτικών Μονάδων
Μαθήματα Επιλογής
Θέματα Εκπαιδευτικής Έρευνας
E
Πληροφοριακά Συστήματα Διοίκησης και Ηλεκτρονική Διακυβέρνηση
E
Παγκοσμιοποιημένη Οικονομία και Διαπολιτισμική Εκπαίδευση
E
Μάρκετινγκ και Στρατηγική στην Εκπαίδευση
E
Ηγεσία στην Εκπαίδευση
E
Επιχειρηματικότητα στην Εκπαίδευση
E
Εφαρμογές της Θετικής Ψυχολογίας σε Εκπαιδευτικούς Οργανισμούς
Ε
Εφαρμοσμένη Κοινωνική Έρευνα στην Εκπαίδευση με τη Χρήση SPSS
Ε
ΜΑΘΗΜΑΤΑ Β’ ΕΞΑΜΗΝΟΥ
Χρηματοοικονομική Ανάλυση Εκπαιδευτικών Πόρων
Υ
Διοίκηση Ανθρώπινου Δυναμικού και Οργανωσιακή Συμπεριφορά
Υ
Στατιστική Μεθοδολογία για Κοινωνικές Επιστήμες
Υ
Μάθημα Επιλογής
Ε
Μάθημα Επιλογής
Ε
Σύνολο Πιστωτικών Μονάδων
Μαθήματα Επιλογής
Αγορά Εργασίας, Διά Βίου Εκπαίδευση και Ευρωπαϊκά Εκπαιδευτικά Προγράμματα
Ε
Σχεδιασμός, Υλοποίηση και Αξιολόγηση Εκπαιδευτικών Προγραμμάτων
Ε
Επενδύσεις και Χρηματοδότηση στην Εκπαίδευση
Ε
Εκπαιδευτικές Πολιτικές Ανάπτυξης και Εφαρμογές
Ε
Στρατηγικές Καινοτομίας και Βιωσιμότητας στην Εκπαίδευση
Ε
Τεχνολογίες Πληροφορικής και Επικοινωνιών (ΤΠΕ) στην Εκπαίδευση και τη Μάθηση
Ε
Πειραματικές μέθοδοι και Έρευνα Πεδίου στην Εκπαίδευση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
ΜΑΘΗΜΑΤΑ Γ’ ΕΞΑΜΗΝΟΥ
Μεταπτυχιακή Διπλωματική Εργασία ή
Μάθημα επιλογής
Μάθημα Επιλογής
Σύνολο Πιστωτικών Μονάδων
Μαθήματα Επιλογής
Διαχείριση Εκπαιδευτικών Αλλαγών
Ε
Μεθοδολογία Έρευνας και Συγγραφής Ερευνητικής Εργασίας
Ε
Κοινωνικο-οικονομική Ανάπτυξη και Εκπαίδευση
Ε
Ειδικά Θέματα Οικονομικής και Δημόσιας Πολιτικής στην Εκπαίδευση
Ε
Γενικό Σύνολο Πιστωτικών Μονάδων
Η τροποποίηση του προγράμματος σπουδών και η
ανακατανομή των μαθημάτων μεταξύ των εξαμήνων
μπορεί να γίνει με απόφαση των αρμοδίων οργάνων
(Συντονιστική Επιτροπή, Συνέλευση και Σύγκλητος).
Το ακαδημαϊκό ημερολόγιο καθώς και το ωρολόγιο
πρόγραμμα καταρτίζονται βάσει του ακαδημαϊκού ημερολογίου του Πανεπιστημίου Πειραιώς με ευθύνη του
Διευθυντή του ΠΜΣ.
Άρθρο 10
Υποχρεώσεις και δικαιώματα
μεταπτυχιακών φοιτητών
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του Α’ κύκλου σπουδών, πλην του δικαιώματος παροχής
δωρεάν διδακτικών συγγραμμάτων. Το Ίδρυμα μεριμνά
για τη διασφάλιση ισότιμης πρόσβασης στους χώρους
του ιδρύματος στους φοιτητές με αναπηρία ή με ειδικές
εκπαιδευτικές ανάγκες καθώς και την προσβασιμότητα
των υποδομών, των υπηρεσιών, φυσικών και ψηφιακών,
του εξοπλισμού και του εκπαιδευτικού υλικού.
2. Οι μεταπτυχιακοί φοιτητές καλούνται να συμμετέχουν και να παρακολουθούν π.χ. σεμινάρια ερευνητικών
ομάδων, επισκέψεις εργαστηρίων, συνέδρια/ημερίδες με
γνωστικό αντικείμενο συναφές με αυτό του ΠΜΣ, διαλέξεις ή άλλες επιστημονικές εκδηλώσεις του ΠΜΣ κ.ά.
3. Οι μεταπτυχιακοί φοιτητές έχουν τη δυνατότητα να
συμμετέχουν στα μαθήματα Πληροφοριακής Παιδείας
που διεξάγει η βιβλιοθήκη που αφορούν: στρατηγικές
αναζήτησης πληροφοριακών πηγών και αξιολόγηση
αποτελεσμάτων (εγκυρότητα, επικαιρότητα, σχετικότητα), σύνταξη βιβλιογραφίας και πρότυπα βιβλιογραφικών
αναφορών, δεοντολογία της πληροφορίας (αποφυγή λογοκλοπής). Οι μεταπτυχιακού φοιτητές υποχρεούνται
στην αυτοαπόθεση των Διπλωματικών εργασιών στο
Ιδρυματικό Αποθετήριο ΔΙΩΝΗ.
4. Οι μεταπτυχιακοί φοιτητές υποχρεούνται:
- Να παρακολουθούν αδιαλείπτως τα μαθήματα του
ισχύοντος προγράμματος σπουδών και να προσέρχονται
εγκαίρως στις ώρες των παραδόσεων. Για κάθε μάθημα
υπάρχει ανώτατο όριο απουσιών το οποίο αντιστοιχεί
στο 30% του συνολικού αριθμού ωρών διδασκαλίας του
μαθήματος. Για κάθε μάθημα τηρείται παρουσιολόγιο και
οι απουσίες διαπιστώνονται από τον διδάσκοντα ή από
εξουσιοδοτημένο προσωπικό. Σε περίπτωση υπέρβασης
του ορίου απουσιών ο φοιτητής θεωρείται αποτυχών στο
μάθημα αυτό. Για τις περιπτώσεις που η υπέρβαση του
ορίου απουσιών οφείλεται σε σοβαρούς προσωπικούς/
επαγγελματικούς λόγους ή λόγους υγείας το θέμα θα
εξετάζεται από τη Συνέλευση του Τμήματος ύστερα από
σχετική γνωμοδότηση της Συντονιστικής Επιτροπής.
- Να εφοδιάζονται εγκαίρως με τα απαραίτητα συγγράμματα και φωτοτυπίες επιστημονικών άρθρων, που
καλύπτουν τη διδακτέα ύλη.
- Να υποβάλλουν, μέσα στις προβλεπόμενες προθεσμίες, τις εργασίες που τους έχουν ανατεθεί για το κάθε
μάθημα.
- Να προσέρχονται στις προβλεπόμενες εξετάσεις του
κάθε μαθήματος με το Δελτίο Ακαδημαϊκής Ταυτότητας.
Σε περίπτωση αδυναμίας κάποιου φοιτητή να προσέλθει στις προβλεπόμενες εξετάσεις, αυτός υποχρεούται
να καταθέσει εγκαίρως γραπτή αίτηση για τη μη συμμετοχή του στις εξετάσεις, συνοδευόμενη από επίσημα
δικαιολογητικά (π.χ. πιστοποίηση ασθένειας με ιατρική
βεβαίωση). Ο Διευθυντής του Π.Μ.Σ. αποφασίζει για τη
δυνατότητα να εξεταστεί ο φοιτητής σε διαφορετική
ημερομηνία εντός εύλογου χρονικού διαστήματος σε
συνεννόηση με τον διδάσκοντα.
- Να τηρούν απολύτως τις υποχρεώσεις τους ως προς
τις προβλεπόμενες και οριζόμενες ημερομηνίες (π.χ. υποβολή δηλώσεων, καταβολή διδάκτρων).
Η μη τήρηση των παραπάνω στο βαθμό που δυσχεραίνει την παρακολούθηση μαθημάτων και εξέταση σε αυτά,
χωρίς σοβαρή και τεκμηριωμένη δικαιολογία, αποτελεί
βάση απορριπτικού βαθμού ή αποκλεισμού από το πρόγραμμα μετά από απόφαση της Συνέλευσης.
5. Για τη φοίτησή τους στο ΠΜΣ οι μεταπτυχιακοί φοιτητές καταβάλλουν τέλη φοίτησης που ανέρχονται στο
ποσό των 3.500 € ευρώ. Ο φοιτητής εγγράφεται σε κάθε
εξάμηνο σπουδών για την παρακολούθηση των μαθημάτων και αφού έχει καταβάλει τα προβλεπόμενα τέλη
φοίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
6. Η Συνέλευση του Τμήματος, μετά την εισήγηση της
Σ.Ε., δύναται να αποφασίσει τη διαγραφή μεταπτυχιακών
φοιτητών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα Κανονισμό,
- αυτοδίκαια κατόπιν αιτήσεως των μεταπτυχιακών
φοιτητών,
- υποπέσουν σε παράπτωμα όπως αντιγραφή στις εξετάσεις ή έχουν παραβιάσει τις κείμενες διατάξεις περί
πνευματικής ιδιοκτησίας (ν. 2121/1993) κατά τη συγγραφή των προβλεπομένων εργασιών τους,
- δεν καταβάλλουν το προβλεπόμενο τέλος φοίτησης,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα.
7. Το Π.Μ.Σ. με απόφαση της Συνέλευσης του Τμήματος έχει τη δυνατότητα να αναγνωρίσει σε φοιτητές του
μαθήματα από προηγούμενες ολοκληρωμένες μεταπτυχιακές σπουδές ομοταγών ιδρυμάτων.
Κάθε υποψήφιος, πριν εγγραφεί, οφείλει να λαμβάνει
γνώση αυτού του Κανονισμού και να δηλώνει εγγράφως
ότι αποδέχεται τους κανόνες λειτουργίας του ΠΜΣ.
Άρθρο 11
Εξετάσεις - Έλεγχος Γνώσεων
1. Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό. Η παρακολούθηση των μαθημάτων/εργαστηρίων κ.λπ. είναι υποχρεωτική. Σε περίπτωση κωλύματος
διεξαγωγής μαθήματος προβλέπεται η αναπλήρωσή του.
Η αναπλήρωση των μαθημάτων αποφασίζεται από τον
διδάσκοντα σε συνεργασία με τον Διευθυντή του ΠΜΣ
και ενημερώνονται σχετικά οι φοιτητές.
2. Η τελική αξιολόγηση δύναται να πραγματοποιείται
είτε μετά από την ολοκλήρωση κάθε ακαδημαϊκού εξαμήνου είτε μετά από την ολοκλήρωση του διδακτικού
έργου κάθε μαθήματος ή την ολοκλήρωση κάθε εκπαιδευτικής δραστηριότητας. Η τελική αξιολόγηση και βαθ-
μολογία στα επιμέρους μαθήματα του ΠΜΣ καθορίζεται
από τον διδάσκοντα, ο οποίος μπορεί να οργανώσει κατά
την κρίση του γραπτές ή και προφορικές εξετάσεις ή και
να στηριχθεί σε εργασίες ή εργαστηριακές ασκήσεις.
Σε περίπτωση αποτυχίας ή μη προσέλευσης του φοιτητή στην εξέταση μαθήματος για οποιοδήποτε λόγο,
παρέχεται η δυνατότητα συμμετοχής στην επαναληπτική
εξεταστική του Σεπτεμβρίου. Σε περίπτωση εκ νέου αποτυχίας τουλάχιστον σ’ ένα μάθημα ο φοιτητής διαγράφε-
ται από το Πρόγραμμα. Ειδικές περιπτώσεις εξετάζονται
από τη Συνέλευση του Τμήματος ύστερα από εισήγηση
της Συντονιστικής Επιτροπής. Στην περίπτωση που ο
φοιτητής αποτύχει περισσότερες από τρεις (3) φορές
στο ίδιο μάθημα, εξετάζεται ύστερα από αίτησή του,
από τριμελή επιτροπή μελών ΔΕΠ, τα μέλη της οποίας
έχουν το ίδιο ή συναφές αντικείμενο με το εξεταζόμενο
μάθημα και ορίζονται από την Συνέλευση. Από την επιτροπή εξαιρείται ο υπεύθυνος της εξέτασης διδάσκων.
Σε κάθε ακαδημαϊκό εξάμηνο ο μεταπτυχιακός φοιτητής επιτρέπεται να αποτύχει σε δύο το πολύ μαθήματα.
Αποτυχία σε τρία κ άνω μαθήματα στο εξάμηνο οδηγεί
σε διαγραφή από το πρόγραμμα μετά από απόφαση της
Συνέλευσης του Τμήματος.
Η βαθμολογία αντιστοιχεί στην κλίμακα 0-10: από 0
έως και 4,99 αποτυχών και από 5 έως και 10 επιτυχών. Η
βαθμολογία των μαθημάτων κατατίθεται στη Γραμματεία
του Τμήματος εντός 20 ημερών από την ημερομηνία
εξέτασης του μαθήματος.
3. Ο φοιτητής που θα επιλέξει στο τρίτο εξάμηνο των
σπουδών του την εκπόνηση μεταπτυχιακής διπλωματικής εργασίας καταθέτει αίτηση, στην οποία αναγράφεται
ο προτεινόμενος τίτλος της διπλωματικής εργασίας, ο
προτεινόμενος επιβλέπων και επισυνάπτει περίληψη
της προτεινόμενης εργασίας. Ο Διευθυντής του ΠΜΣ
εισηγείται στη Συνέλευση το θέμα της διπλωματικής,
την τριμελή εξεταστική επιτροπή και τον επιβλέποντα
προς έγκριση.
Οι φοιτητές πρέπει να ολοκληρώσουν τη διπλωματική
εργασία την περίοδο του Φεβρουαρίου κάθε έτους και
έχουν δυνατότητα παράτασης για ένα επιπλέον εξάμηνο.
Ειδικές περιπτώσεις εξετάζονται από τη Συνέλευση του
Τμήματος ύστερα από την εισήγηση της Συντονιστικής
Επιτροπής. Η γλώσσα συγγραφής της μεταπτυχιακής
διπλωματικής εργασίας μπορεί να είναι στην ελληνική
ή αγγλική γλώσσα.
Για να εγκριθεί η εργασία ο φοιτητής οφείλει να την υποστηρίξει ενώπιον της τριμελούς εξεταστικής επιτροπής η
οποία στη συνέχεια συντάσσει και υπογράφει το πρακτικό
παρουσίασης/εξέτασης της διπλωματικής εργασίας. Κατά
την υποστήριξη της διπλωματικής απαιτείται η παρουσία
τουλάχιστον δύο μελών της τριμελούς εξεταστική επιτροπής. Η παρουσίαση της διπλωματικής εργασίας δύναται
να πραγματοποιηθεί και με τηλεδιάσκεψη.
Η Τριμελής Επιτροπή Εξέτασης της διπλωματικής μπορεί να ζητήσει διορθώσεις, στις οποίες ο/η υποψήφιος/α
ανταποκρίνεται εντός χρονικού διαστήματος 20 ημερών
και η επιτροπή καταθέτει τον τελικό βαθμό στη Γραμματεία
χωρίς περαιτέρω εξέταση. Σε περίπτωση που η επιτροπή
κρίνει ότι πρέπει να γίνουν μείζονος σημασίας διορθώσεις
ή απορρίψει τη διπλωματική εργασία τότε ορίζεται επανεξέταση της διορθωμένης εργασίας. Στην περίπτωση που
ο/η φοιτητής/τρια δεν ανταποκριθεί επιτυχώς διαγράφεται
μετά από αιτιολογημένη εισήγηση της τριμελούς εξεταστικής επιτροπής και απόφαση της Συνέλευσης.
Δικαίωμα επίβλεψης διπλωματικών εργασιών έχουν
οι διδάσκοντες στο ΠΜΣ (σύμφωνα με το άρθρο 15 του
παρόντος κανονισμού) υπό την προϋπόθεση ότι είναι κάτοχοι διδακτορικού διπλώματος. Τα μέλη της τριμελούς
εξεταστικής επιτροπής πρέπει να έχουν την ίδια ή συναφή επιστημονική ειδικότητα με το γνωστικό αντικείμενο
του προγράμματος. Με απόφαση της Συνέλευσης κατόπιν εισήγησης της ΣΕ του ΠΜΣ δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει
διδακτικό έργο στο Π.Μ.Σ.
Η Συνέλευση εγκρίνει Οδηγό σύνταξης μεταπτυχιακής
διπλωματικής εργασίας ο οποίος κοινοποιείται στους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
μεταπτυχιακούς φοιτητές, και περιλαμβάνει οδηγίες
συγγραφής της μεταπτυχιακής διπλωματικής εργασίας
π.χ. εξώφυλλο, λογότυπος, γραμματοσειρά, ελάχιστοςμέγιστος αριθμός λέξεων κ.λπ.
Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά από τον μεταπτυχιακό φοιτητή, στο Ιδρυματικό Αποθετήριο ΔΙΩΝΗ της Βιβλιοθήκης του Πανε-
πιστημίου Πειραιώς (σύμφωνα με τον εσωτερικό κανονισμό του πανεπιστημίου).
4. Για την απόκτηση ΔΜΣ κάθε μεταπτυχιακός φοιτητής
οφείλει να παρακολουθήσει και να εξεταστεί επιτυχώς στο
σύνολο των προσφερόμενων μαθημάτων του ΠΜΣ και να
εκπονήσει μεταπτυχιακή διπλωματική εργασία, συγκεντρώνοντας ενενήντα (90) πιστωτικές μονάδες.
5. Ο βαθμός του πτυχίου ορίζεται ως ο μέσος όρος
των βαθμών των μαθημάτων με συντελεστή βαρύτητας
80% και της Διπλωματικής Εργασίας ή του μέσου όρου
των δύο μαθημάτων επιλογής με συντελεστή βαρύτητας
20%. Ο βαθμός του ΔΜΣ με ευθύνη της Γραμματείας,
καταχωρείται στον ατομικό φάκελο του φοιτητή.
6. Περιπτώσεις παραπτωμάτων όπως αντιγραφή στις
εξετάσεις ή στην εκπόνηση εργασιών και στην επίλυση
ασκήσεων, ανάρμοστη συμπεριφορά κ.λπ., συνεπάγονται διαγραφή από το Πρόγραμμα μετά από απόφαση
της Συνέλευσης.
7. Τα γραπτά φυλάσσονται υποχρεωτικά και με επιμέλεια του διδάσκοντος για ένα (1) χρόνο. Μετά την πάρο-
δο του χρόνου αυτού τα γραπτά παύουν να έχουν ισχύ
και καταστρέφονται, εκτός αν εκκρεμεί σχετική ποινική,
πειθαρχική ή οποιαδήποτε άλλη διοικητική διαδικασία.
Άρθρο 12
Ακαδημαϊκός Σύμβουλος
Η Συνέλευση του Τμήματος ορίζει για κάθε κύκλο
σπουδών ένα μέλος ΔΕΠ ως ακαδημαϊκό σύμβουλο,
σύμφωνα με τον κανονισμό ακαδημαϊκού συμβούλου.
Άρθρο 13
Κινητικότητα
Η μετακίνηση των φοιτητών του ΠΜΣ στο πλαίσιο του
προγράμματος Erasmus για σπουδές ή πρακτική άσκηση
πραγματοποιείται σύμφωνα με αποφάσεις των αρμοδίων οργάνων του Τμήματος ή/και του Πανεπιστημίου.
Άρθρο 14
Ανάθεση διδασκαλίας - διδάσκοντες στο ΠΜΣ
1. Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, με απόφαση της
Συνέλευσης κατόπιν εισήγησης της ΣΕ, στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
2. Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης, κατόπιν εισή-
γησης της Συντονιστικής Επιτροπής του Π.Μ.Σ., εφόσον
υφίσταται, άλλως του Διευθυντή του Π.Μ.Σ.
3. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος.
4. Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Άρθρο 15
Τίτλος Σπουδών
1. Το Δίπλωμα Μεταπτυχιακών Σπουδών (ΔΜΣ) είναι
δημόσιο έγγραφο. Ο τύπος του ορίζεται με απόφαση
της Συγκλήτου. Το ΔΜΣ συντάσσεται στην ελληνική
γλώσσα.
2. Τα ΠΜΣ οδηγούν σε τίτλο σπουδών επιπέδου 7 σύμφωνα με το Ευρωπαϊκό Πλαίσιο Προσόντων (EQF) και το
Εθνικό Πλαίσιο Προσόντων (ΕΠΠ).
3. Το ΔΜΣ που απονέμει το ΠΜΣ υπογράφεται από τον
Πρύτανη, τον Πρόεδρο του Τμήματος και τον Γραμματέα
του Τμήματος.
4. Ο βαθμός του Διπλώματος χαρακτηρίζεται ως εξής:
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ
και από 8.50 έως 10 ΑΡΙΣΤΑ.
5. Το βιβλίο διπλωματούχων μεταπτυχιακών φοιτητών υπογράφεται από τον Γραμματέα του Τμήματος, τον
Πρόεδρο του Τμήματος και τον Πρύτανη του Πανεπιστημίου.
6. Στο ΔΜΣ επισυνάπτεται Παράρτημα Διπλώματος
στην ελληνική και αγγλική γλώσσα σύμφωνα με τις διατάξεις του άρθρου 15 του ν. 3374/2005 (Α’ 189) και της
υπό στοιχεία Φ5/89656/Β3/13-8-07 (Β’ 1466) υπουργικής
απόφασης.
Άρθρο 16
Ορκωμοσία
1. Φοιτητής που ολοκλήρωσε επιτυχώς τις μεταπτυχιακές σπουδές του, ορκίζεται σε τελετή ορκωμοσίας,
ενώπιον του Πρύτανη ή του Αντιπρύτανη ως εκπροΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
σώπου του Πρύτανη, του Κοσμήτορα της Σχολής, του
Προέδρου του Τμήματος και του Διευθυντή του ΠΜΣ.
Η ορκωμοσία δεν αποτελεί συστατικό τύπο της επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του μεταπτυχιακού
διπλώματος.
2. Για λόγους ανωτέρας βίας και με αίτησή του προς
τη Γραμματεία του Τμήματος του ο απόφοιτος μπορεί
να ζητήσει τη χορήγηση του τίτλου σπουδών χωρίς
να συμμετάσχει στην τελετή ορκωμοσίας ή να ζητήσει να συμμετάσχει σε επόμενη τελετή ορκωμοσίας.
Πριν από την ορκωμοσία ή την απαλλαγή τους από
αυτή μπορεί να δίδεται στους αποφοίτους σχετικό
πιστοποιητικό για την επιτυχή περάτωση των σπουδών τους.
3. Το κείμενο του όρκου για τους απόφοιτους που αποκτούν ΔΜΣ ορίζεται με απόφαση της Συγκλήτου. Στους
απόφοιτους που δεν επιθυμούν να δώσουν όρκο θρησκευτικού τύπου επιτρέπεται απλή επίκληση της τιμής
και συνείδησής τους.
Άρθρο 17
Υποδομή ΠΜΣ
1. Για την εύρυθμη λειτουργία του ΠΜΣ θα διατεθούν
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Ιδρύματος.
2. Η διοικητική και γραμματειακή υποστήριξη του ΠΜΣ
γίνεται από τη Γραμματεία του Τμήματος Οικονομικής
Επιστήμης.
3. Η χρηματοδότηση του ΠΜΣ μπορεί να προέρχεται
από: τέλη φοίτησης που καταβάλλουν οι φοιτητές και
από άλλες πηγές όπως από δωρεές, παροχές, κληροδοτήματα, χορηγίες, ερευνητικά προγράμματα, προ-
γράμματα της Ε.Ε. ή άλλων διεθνών οργανισμών, όπως
προβλέπεται από την κείμενη νομοθεσία.
Άρθρο 18
Αξιολόγηση ΠΜΣ
Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους με-
ταπτυχιακούς φοιτητές. Η πιστοποίηση του ΠΜΣ γίνεται
από την Εθνική Αρχή Ανώτατης Εκπαίδευσης (ΕΘ.Α.Α.Ε.),
σύμφωνα με την κείμενη νομοθεσία. Στο πλαίσιο αυτό
αξιολογείται η συνολική αποτίμηση του έργου που
επιτελέστηκε από κάθε Π.Μ.Σ., ο βαθμός εκπλήρωσης
των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση. Για τη
συνέχιση της λειτουργίας του ΠΜΣ απαιτείται η περιοδική πιστοποίησή του ανά πέντε (5) έτη στο πλαίσιο της
περιοδικής αξιολόγησης/πιστοποίησης του Τμήματος
Οικονομικής Επιστήμης.
Άρθρο 19
Μεταβατικές διατάξεις
Όσα θέματα δεν ρυθμίζονται στον παρόντα Κανονισμό, θα ρυθμίζονται με αποφάσεις των αρμοδίων ορ-
γάνων σύμφωνα με την ισχύουσα νομοθεσία.
Ο παρών κανονισμός εφαρμόζεται για τους εισακτέους
από το ακαδημαϊκό έτος 2023 - 2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 4 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1756/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201756.pdf | Tokens: 43842]